Rino Serra/Tèra mìa/19


Scòla professional 
Son passaje  tant'ani d'antlora 
Quand fasìo la professional: 
"Prinsipessa  Maria  Clòtilde"
El nòm, a j'era peui pa gnanca mal.

l'era mal cola profia balorda ... 
Che minca tant vorìa spiegassion,
zognava porteje sens'àutr, sensa 
Stòrie, la giustificassion.

Sfaussà la firma 'd mia Mare 
El diari butavo sot sò nas,
Chila lesìa, am guardava e pensava
It ses pròpi 'd sicur un bambas;

Ma d'àutr come l'avrìa podù
E an che manera giustifiché
Che bamblinavo ansem a gorbette 
Per le vie amboscà 'd Moncalé?

Cole viette rampià 'n colin-a 
M'arpòrto ai bej temp si lontan, 
Quand con la mia gorbettin-a 
Virolavo dsà e dlà man per man.

Quand la pieuva batìa sle pere 
I corìa giù giù vers el Pò, 
l'ero mila milanta manere
Për strenzla pì a longh ancor un pò.

Cole stra ch'as perdìo 'n colin-a
Un pò stermà fra cioende e busson, 
A j 'ero per la mia gorbettin-a
La pì vera e pì granda passion;

L'é passaje tant temp si d'antlora
L'é passaje na vita e 'ncor un pò,
Ma pensand a col temp e col'ora 
Im senteria 'd navighé tut el Pò!

(Novèmber 1982)

Rino Serra
Leteratura piemontèisa